CELEX: 62009CN0424
Language: fi
Date: 2009-10-28 00:00:00
Title: Asia C-424/09: Ennakkoratkaisupyyntö, jonka Symvoulio tis Epikrateias (Kreikka) on esittänyt 28.10.2009 — Christina Ioanni Toki v. Ypourgos Ethnikis Paideias kai Thriskevmaton

30.1.2010   
            
            
               FI
            
            
               Euroopan unionin virallinen lehti
            
            
               C 24/21
            
         Ennakkoratkaisupyyntö, jonka Symvoulio tis Epikrateias (Kreikka) on esittänyt 28.10.2009 — Christina Ioanni Toki v. Ypourgos Ethnikis Paideias kai Thriskevmaton
   (Asia C-424/09)
   2010/C 24/37
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Symvoulio tis Epikrateias
   
      Pääasian asianosaiset
   
   
      Kantaja: Christina Ioanni Toki
   
      Vastaaja: Ypourgos Ethnikis Paideias kai Thriskevmaton
   
      Ennakkoratkaisukysymykset
   
   
               1)
            
            
               Onko vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä annetun direktiivin 89/48/ETY (EYVL L 19), sellaisena kuin se oli voimassa ennen kuin se kumottiin direktiivin 2005/36/EY (EUVL L 255) 62 artiklalla, 3 artiklan b alakohtaa tulkittava siten, että tunnustamismekanismia, josta tässä säännöksessä säädetään, sovelletaan tapauksissa, joissa lähtöjäsenvaltiossa asianomainen ammatti on säännelty siinä merkityksessä, mikä tälle termille annetaan kyseisen direktiivin 1 artiklan d alakohdan toisessa alakohdassa, mutta asianomainen henkilö ei ole täysimääräinen jäsen yhdistyksessä tai järjestössä, joka täyttää kyseisessä alakohdassa asetetut edellytykset? Ja siinä tapauksessa, että ensimmäiseen kysymykseen vastataan myöntävästi,
            
         
               2)
            
            
               Onko direktiivin 89/48/ETY 3 artiklan b alakohtaa tulkittava siten, että ammatin päätoimisella harjoittamisella lähtöjäsenvaltiossa tarkoitetaan sen saman ammatin, jonka harjoittamisluvan myöntämisestä vastaanottavalle jäsenvaltiolle tehdään direktiiviin 89/48/ETY vedoten hakemus, harjoittamista, joka tapahtuu itsenäisen ammatinharjoittajan tai palkatun työntekijän ominaisuudessa, vai voidaanko sillä tarkoittaa myös tutkimustyön tekemistä kyseiseen ammattiin liittyvällä tieteellisellä alalla laitoksessa, joka ei lähtökohtaisesti tavoittele voittoa?